COL:ส่องงบฯ 4Q58 ไม่แจ่ม-กูรูแนะขายธุรกิจ Central Online ฉุดการเติบโตปีนี้
OL คาดการณ์กำไรสุทธิในไตรมาส 4/58 จะอ่อนตัว 5.5% เทียบช่วงเดียวกันของปีก่อน และ 3.7% เทียบไตรมาสก่อนหน้า มาอยู่ที่ 97 ลบ. เนื่องมาจากธุรกิจ Central Online ยังคงมีผลขาดทุนอยู่ราว 32 ลบ. ส่งผลให้กำไรสุทธิปี 2558 คาดปรับลดลง 10% เทียบช่วงเดียวกันของปีก่อนอยู่ที่ 396 ลบ.
11 ก.พ. 2559

บลกสิกรไทย ระบุในบทวิเคราะห์วันนี้(11ก.พ.)ว่า บริษัท ซีโอแอล จำกัด (มหาชน) หรือ COL คาดการณ์กำไรสุทธิในไตรมาส 4/58 จะอ่อนตัว 5.5% เทียบช่วงเดียวกันของปีก่อน และ 3.7% เทียบไตรมาสก่อนหน้า มาอยู่ที่ 97 ลบ. เนื่องมาจากธุรกิจ Central Online ยังคงมีผลขาดทุนอยู่ราว 32 ลบ. ส่งผลให้กำไรสุทธิปี 2558 คาดปรับลดลง 10% เทียบช่วงเดียวกันของปีก่อนอยู่ที่ 396 ลบ.
คาดผลประกอบการของธุรกิจ Central Online จะยังคงไม่เห็นพัฒนาการที่ชัดเจนในไตรมาส4/58 นี้ เห็นได้จากจำนวน traffic ของเว็บในเดือน ธ.ค. 58 ปรับตัวลดลงเหลือ 0.58 ล้านคน จาก 0.60 ล้านคนในเดือน พ.ย. 58
เนื่องมาจากการจัดโปรโมชั่นในช่วงดังกล่าวที่ไม่สามารถดึงดูดกลุ่มลูกค้าได้ แต่คู่แข่งรายใหญ่ในตลาดอย่าง LAZADA กลับมีจำนวน traffic เพิ่มขึ้นมากที 28.7 ล้านคนในเดือน ธ.ค. 2558 เทียบกับ 24.8 ล้านคนในเดือน พ.ย. 58 เนื่องด้วยโปรโมชันในเชิงรุกในด้านราคามากกว่า ยังคงคำแนะนำ “ขาย” ที่ราคาเป้าหมาย 31.00 บาท เนื่องจากธุรกิจ Central Online จะยังคงเป็นตัวฉุดการเติบโตในปี 2559
 
 